《陪诸公瀛洲胜会 其五 呈何柏斋太常》
明代·湛若水

太常抱荆璞，肮脏尝遗荣。拜诏感明主，买舟扬越行。

虚疑是何逊，吟笑春风生。寄怀托秋奕，远心在沉溟。

清修我所师，维以咏周行。今夕同嘉宴，欲子子心明。

作者简介：（1466—1560）广东增城人，字元明，号甘泉。少师事陈献章。弘治十八年进士，授编修。历南京国子监祭酒，南京吏、礼，兵三部尚书。在翰林院时与王守仁同时讲学，主张“随处体认天理”，“知行并进”，反对“知先行后”，与阳明之说有所不同。后筑西樵讲舍讲学，学者称甘泉先生。卒谥文简。著有《心性图说》、《格物通》、《甘泉集》等。